《次韵吴子益》
宋代·于石

四野杳无车马喧，竹阴篱落半开门。
牛归落叶迳边迳，犬吠斜阳村外村。
老树不摇波弄影，扁舟已去岸留痕。
悠然乐意相关处，坐对青山两不言。

作者简介：元间婺州兰溪人，字介翁，号紫岩，更号两溪。貌古气刚，喜诙谐，自负甚高。宋亡，隐居不出，一意于诗。豪宕激发，气骨苍劲，望而知其为山林旷士。有《紫岩集》。